CELEX: 62021CN0390
Language: fi
Date: 2021-06-25 00:00:00
Title: Asia C-390/21: Ennakkoratkaisupyyntö, jonka Landgericht Köln (Saksa) on esittänyt 25.6.2021 – ADPA European Independent Automotive Data Publishers Association, Belgian oikeuden mukainen voittoa tavoittelematon kansainvälinen yhdistys ja Gesamtverband Autoteile-Handel e. V. v. Automobiles PEUGEOT SA ja PSA Automobiles SA

13.9.2021   
            
            
               FI
            
            
               Euroopan unionin virallinen lehti
            
            
               C 368/7
            
         
      Ennakkoratkaisupyyntö, jonka Landgericht Köln (Saksa) on esittänyt 25.6.2021 – ADPA European Independent Automotive Data Publishers Association, Belgian oikeuden mukainen voittoa tavoittelematon kansainvälinen yhdistys ja Gesamtverband Autoteile-Handel e. V. v. Automobiles PEUGEOT SA ja PSA Automobiles SA
      (Asia C-390/21)
      (2021/C 368/05)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landgericht Köln
      
         Pääasian asianosaiset
      
      
         Kantaja: ADPA European Independent Automotive Data Publishers Association, Belgian oikeuden mukainen voittoa tavoittelematon kansainvälinen yhdistys ja Gesamtverband Autoteile-Handel e. V.
      
         Vastaaja: Automobiles PEUGEOT SA ja PSA Automobiles SA
      
         Ennakkoratkaisukysymykset
      
      
                  1)
               
               
                  Sovelletaanko asetuksen (EU) 2018/858 (1) XIV luvun säännöksiä (61 artikla ja sitä seuraavat artiklat, liite X mukaan luettuna) myös sellaisiin ajoneuvomalleihin, jotka on ensimmäisen kerran tyyppihyväksytty jo aikaisemmin kuin 1.9.2020 asetuksen (EY) N:o 715/2007 (2) nojalla?
                  Mikäli tähän kysymykseen on vastattava kieltävästi:
                  Sovelletaanko näiden ”vanhojen ajoneuvojen” osalta edelleen asetuksen (EY) N:o 715/2007 III lukua ja maksujen määrittämiseksi erityisesti asetuksen (EY) N:o 715/2007 7 artiklaa?
               
            
                  2)
               
               
                  Käsittääkö mainittujen tietojen saatavuus, jonka järjestäminen on asetuksen (EU) 2018/858 61 artiklan 1 kohdan mukaan valmistajien velvollisuus, teknisten tietojen julkaisijoiden valtuuden hyödyntää näitä tietoja asetuksen (EU) 2018/858 3 artiklan 45 alakohdan mukaisesti liiketoimintaansa liittyvissä tehtävissä jälkimarkkinoiden toimitusketjussa, vai edellyttääkö tällainen hyödyntämisvaltuus erillistä sopimusta hyödyntämis- ja uudelleenjulkaisemisluvasta, joka ei sitten valmistajan veloittaman korvauksen osalta kuulu asetuksen (EU) 2018/858 63 artiklan soveltamisalaan?
                  Mikäli ensimmäiseen ennakkoratkaisukysymykseen on vastattava kieltävästi ja asetuksen (EY) N:o 715/2007 III lukua sovelletaan vanhoihin ajoneuvoihin:
                  Käsittääkö mainittujen tietojen saatavuus, jonka järjestäminen on asetuksen (EY) N:o 715/2007 6 artiklan 1 kohdan mukaan valmistajien velvollisuus, teknisten tietojen julkaisijoiden valtuuden asetuksen (EY) N:o 715/2007 3 artiklan 15 alakohdan mukaisesti hyödyntää näitä tietoja liiketoimintaansa liittyvissä tehtävissä jälkimarkkinoiden toimitusketjussa, vai edellyttääkö tällainen hyödyntämisvaltuus erillistä sopimusta hyödyntämis- ja uudelleenjulkaisemisluvasta, joka ei sitten valmistajan veloittaman korvauksen osalta kuulu asetuksen (EY) N:o 715/2007 7 artiklan soveltamisalaan?
               
            
                  3)
               
               
                  Onko asetuksen (EU) 2018/858 63 artiklan 1 kohdan ensimmäisessä virkkeessä olevaa kohtuullisen ja oikeasuhteisen maksun käsitettä tulkittava siten, että valmistajan on maksut määrittäessään kohdeltava kaikkia asetuksen (EU) 2018/858 3 artiklan 45 alakohdassa tarkoitettuja riippumattomia toimijoita yhdenvertaisesti riippumatta niiden kulloisestakin liiketoiminnasta?
                  Mikäli ensimmäiseen ennakkoratkaisukysymykseen on vastattava kieltävästi ja asetuksen (EY) N:o 715/2007 III lukua sovelletaan vanhoihin ajoneuvoihin:
                  Onko asetuksen (EY) N:o 715/2007 7 artiklan 1 kohdan ensimmäisessä virkkeessä olevaa kohtuullisen ja kustannuksiin nähden suhteutetun maksun käsitettä tulkittava siten, että valmistajan on maksut määrittäessään kohdeltava kaikkia asetuksen (EY) N:o 715/2007 3 artiklan 15 alakohdassa tarkoitettuja riippumattomia toimijoita yhdenvertaisesti riippumatta niiden kulloisestakin liiketoiminnasta?
                  Mikäli kolmanteen ennakkoratkaisukysymykseen on vastattava kieltävästi.
               
            
                  4)
               
               
                  Onko asetuksen (EU) 2018/858 63 artiklan 1 kohdan ensimmäisessä virkkeessä olevaa kohtuullisen ja oikeasuhteisen maksun käsitettä tulkittava siten, että maksu saa lähtökohtaisesti kattaa ainoastaan valmistajan kustannukset?
                  Mikäli ensimmäiseen ennakkoratkaisukysymykseen on vastattava kieltävästi ja asetuksen (EY) N:o 715/2007 III lukua sovelletaan vanhoihin ajoneuvoihin:
                  Onko asetuksen (EY) N:o 715/2007 7 artiklan 1 kohdan ensimmäisessä virkkeessä olevaa kohtuullisen ja kustannuksiin nähden suhteutetun maksun käsitettä tulkittava siten, että maksu saa lähtökohtaisesti kattaa ainoastaan valmistajan kustannukset?
               
            
         (1)  Moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, komponenttien ja erillisten teknisten yksiköiden hyväksynnästä ja markkinavalvonnasta, asetusten (EY) N:o 715/2007 ja (EY) N:o 595/2009 muuttamisesta sekä direktiivin 2007/46/EY kumoamisesta 30.5.2018 annettu Euroopan parlamentin ja neuvoston asetus (EU) 2018/858 (EUVL 2018, L 151, s. 1).
      
         (2)  Moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta 20.6.2007 annettu Euroopan parlamentin ja neuvoston asetus (EY) N:o 715/2007 (EUVL 2007, L 171, s. 1).